รายงานระบุต่อว่า สตง.ได้ตรวจสอบการดำเนินการทั้งหมด 7 เรื่อง 9 หน่วยงาน และผลการตรวจสอบพบว่า รัฐสูญเสียเงินงบประมาณโดยไม่ประหยัด หรือสูญเสียรายได้ประมาณการมูลค่าความเสียหายและค่าเสียโอกาส 700 กว่าล้านบาท คือ โครงการจัดตั้งศูนย์รวบรวมจำหน่ายสาธิตผลิตภัณฑ์ของดีเมืองอ่างทอง เทศบาลเมืองอ่างทอง โครงการจัดหาคอมพิวเตอร์ระบบเครือข่ายสารสนเทศในโครงการพัฒนาเทคโนโลยีสารสนเทศกระทรวงศึกษาธิการ โครงการการส่งบำรุง ส่งอุปกรณ์สายพลาธิการ กรมพลาธิการทหารบก กองทัพบก การบริหารจัดการประโยชน์ในทรัพย์สิน การรถไฟแห่งประเทศไทย (รฟท.) กระทรวงคมนาคม การรับโอนสินทรัพย์ด้อยคุณภาพ และการปรับโครงสร้างหนี้บรรษัทบริหารทรัพย์สินไทย (บสท.) โครงการพัฒนาพื้นที่ลุ่มน้ำปากพนังอันเนื่องมาจากพระราชดำริ กรมชลประทาน กรมประมง และกรมส่งเสริมการเกษตร การติดตามผลการดำเนินงานโครงการโทรศัพท์สาธารณะทางไกลชนบทระดับหมู่บ้าน พ.ศ.2549 -2541 ครั้งที่ 3 บริษัท ทีโอที จำกัด(มหาชน)นอกจากนี้ ในรอบปีงบประมาณปี 2549 สตง.ได้ตรวจสอบและออกรายงานในเรื่องการจัดซื้อจัดจ้างมากถึง 4,198 รายงาน เป็นเรื่องของงบการเงินจำนวน 1,372 รายงาน ตรวจสอบการจัดเก็บรายได้จำนวน 119 รายงาน และรายงานการตรวจสอบสืบสวน 125 รายงาน จึงพอประเมินได้ว่า การตรวจสอบของ สตง.ในปี 2549 เน้นหนักในเรื่องการจัดซื้อจัดจ้าง ซึ่งผลการตรวจสอบพบว่า มีกรณีการไม่ปฏิบัติตามกฎ ระเบียบ ข้อบังคับ หรือมติของ ครม.จึงมีการตรวจสอบขยายผล รวมไปถึงการตรวจสอบสืบสวนทางคณะกรรมาธิการมีข้อเสนอแนะว่า สตง.ควรกำหนดนโยบายที่ชัดเจน และเป็นธรรม เพื่อให้ผู้ว่าการ สตง.สามารถนำไปปฏิบัติให้เกิดประสิทธิผลอย่างแท้จริง และควรใช้ช่องทางตาม พ.ร.บ.ประกอบรัฐธรรมนูญว่าด้วยการตรวจเงินแผ่นดิน พ.ศ.2542 มาตรา 51 ว่าจ้างที่ปรึกษา ผู้เชี่ยวชาญ หรือสำนักงานเอกชนมาช่วยตรวจสอบการเงินของแผ่นดิน รวมถึงควรจะนำเทคโนโลยีสารสนเทศมาช่วย เพื่อให้สามารถรองรับการทำงานให้เป็นไปอย่างรวดเร็วและมีประสิทธิภาพ
สตง.ได้ตรวจสอบการดําเนินการทั้งหมด 7 เรื่อง 9 หน่วยงาน ในปี พ.ศ. ใด 
2549